
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 264
                                                           din 25 noiembrie 2021
privind modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012

               Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 27.980/05.10.2021 și la Consiliul Local Sighișoara cu nr. 29.005/13.10.2021, de referatul de aprobare, înregistrat cu nr. 27.981/05.10.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019  privind Codul administrativ, cu modificările și completările ulterioare;

Văzând contractul de concesiune nr. 22.161/891/23.10.2012, încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ - teritorială a Municipiului Sighișoara;

Având în vedere prevederile art. 9 alin. (2) lit. d) din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare;

Ţinând cont de prevederile art. 13 alin. (1) din Normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor, aprobate prin Ordinul nr. 109/2007 al Autorităţii Naţionale de Reglementare pentru Serviciile Comunitare de Utilități Publice;
Având în vedere prevederile art. 15 din Regulamentul - cadru al serviciului de salubrizare a localităţilor, aprobat prin Ordinul nr. 82/2015 al Autorităţii Naţionale de Reglementare pentru Serviciile Comunitare de Utilități Publice, cu modificările și completările ulterioare;

Văzând prevederile art. 6 alin. (1) lit. k) din Legea nr. 101/2006, Legea serviciului de salubrizare a localităţilor, republicată, cu modificările şi completările ulterioare;

Având în vedere prevederile Hotărârii Consiliului Local Sighișoara nr. 163 din 25 august 2021 privind modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012;

Luând în considerare Nota de Constatare nr. 235/29.07.2021 încheiată de Garda Națională de Mediu - Comisariatul Județean Mureș, prin care s-a dispus sistarea depozitării deșeurilor datorită atingerii capacităților maxime de depozitare, precum și interzicerea depozitării, chiar și temporară, a oricărui tip de deșeu, cu excepția stratului de pământ cu care se vor acoperi cele 3 celule, fapt ce impune încărcatul, transportul și depozitarea deșeurilor în altă locație;

Având în vedere Decizia nr. 10.681/10.09.2021 emisă de Agenția pentru Protecția Mediului Mureș, cu privire la anularea Autorizației integrate de mediu nr. MS 2 din 19.09.2018, actualizată la data de 17.05.2021;

Luând în considerare faptul că prin anularea Autorizației integrate de mediu nr. MS 2 din 19.09.2018, actualizată la data de 17.05.2021, activitatea de depozitare la Depozitul de Deșeuri din Sighișoara nu se mai poate desfășura;

Având în vedere prevederile Legii nr. 52/2003 privind transparența decizională în administrația publică, republicată;

Având în vedere propunerile formulate de domnul consilier local Groza Tudorel - Claudiu în cadrul procesului de colectare a propunerilor, sugestiilor și opiniilor cu referire la acest proiect; 
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 29.006/13.10.2021, prin care se propune modificarea tarifelor pentru serviciile de utilităţi, specifice serviciului de salubrizare, derulate de S.C. Schuster Ecosal S.R.L., conform contractului de concesiune nr. 22.161/891/23.10.2012;
Având în vedere avizele favorabile ale comisiilor de buget, urbanism, comerț și juridică;
În temeiul  art. 129 alin. (2), lit. „d”, alin. (7), lit. „n”, alin. (14), art. 139, alin. (1) și a art. 196, alin. (1), lit. „a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

                                                         H O T Ă R Ă Ș T E:

     Art. 1. Se aprobă modificarea tarifelor pentru serviciile de utilităţi, specifice serviciului de salubrizare, derulate de către S.C. Schuster Ecosal S.R.L., în Municipiul Sighişoara, potrivit contractului de concesiune nr. 22.161/891/23.10.2012, conform anexei nr. 1 la prezenta hotărâre.

Art. 2. Modificarea tarifelor prevăzute în anexa nr. 1 la prezenta hotărâre vizează tarifele de la rubricile nr. 2 - 6, 8, 8.1 și 11 din Anexa nr. 1 la Contractul de concesiune nr. 22.161/891/23.10.2012. 

Art. 3. Tarifele serviciilor de utilități, specifice serviciului de salubrizare, derulate de către S.C. Schuster Ecosal S.R.L., în Municipiul Sighișoara, conform contractului de concesiune nr. 22.161/891/23.10.2012, de la rubricile nr. 1, 7, 9 - 10, 12 - 30 din Anexa nr. 1 la Contractul de concesiune nr. 22.161/891/23.10.2012, rămân valabile.

Art. 4. Date fiind prevederile de mai sus, se aprobă tarifele pentru serviciile de utilități, specifice serviciului de salubrizare, derulate de către S.C. Schuster Ecosal S.R.L., în Municipiul Sighișoara, în forma actualizată, conform anexei nr. 2 la prezenta hotărâre, care constituie Anexa nr. 1 la Contractul de concesiune nr. 22.161/891/23.10.2012.

Art. 5. Prevederile art. 5 din Hotărârea Consiliului Local Sighișoara nr. 205/09.10.2018, rămân neschimbate, fiind valabile, urmând a fi aplicate în consecință.

Art. 6. Cu data adoptării prezentei hotărâri, orice alte prevederi contrare, incidente în speță, se abrogă.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare – Direcția Economică, Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighișoara și operatorul de salubritate.

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Stanciu Mihai Ioan                  
                                              Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu 12 voturi ”pentru”, 2 voturi ”împotrivă” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Biroul Buget, Contabilitate, Salarizare – Direcția Economică;

  1 ex. S.C. Schuster Ecosal S.R.L. – operatorul de salubritate.

10 ex. 
B.A. 
